Document ID: 32011D0837

DECIZIA DE PUNERE ÎN APLICARE A COMISIEI
din 12 decembrie 2011
de corectare a Deciziei 2010/399/UE de excludere de la finanțarea din fondurile Uniunii Europene a anumitor cheltuieli efectuate de statele membre în cadrul secțiunii Garantare a Fondului european de orientare și garantare agricolă (FEOGA), în cadrul Fondului european de garantare agricolă (FEGA) și în cadrul Fondului european agricol pentru dezvoltare rurală (FEADR)
[notificată cu numărul C(2011) 9130]
(Numai textul în limba slovenă este autentic)
(2011/837/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (1), în special articolul 7 alineatul (4),
având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (2), în special articolul 31,
după consultarea Comitetului pentru fondurile agricole,
întrucât:
(1)
Prin Decizia 2010/399/UE (3), Comisia a exclus de la finanțarea din fondurile Uniunii Europene suma de 2 280 860,00 EUR pentru Slovenia, în cadrul măsurilor de dezvoltare rurală de agromediu și cele pentru zonele defavorizate, cu privire la sumele care nu au fost încă recuperate de la beneficiari până la data de 23 iunie 2009. Suma de mai sus a fost calculată în baza datelor furnizate Comisiei de Slovenia. Slovenia a fost informată că sumele recuperate după 23 iunie 2009 nu trebuie nici declarate, nici rambursate Comisiei.
(2)
Când a depus declarația finală de cheltuieli și cererea de plată finală la Comisia Europeană în vederea încheierii programelor tranzitorii de dezvoltare rurală, Slovenia a inclus, în mod incorect, în declarațiile finale corespunzătoare sume care au fost recuperate și care au făcut obiectul corecției financiare menționate mai sus. În baza sumelor furnizate de Slovenia, s-a adoptat Decizia 2009/984/UE a Comisiei (4) de stabilire, pentru Republica Cehă, Ungaria și Slovenia, a soldului final care urmează a fi plătit sau recuperat la încheierea programului în cazul programelor tranzitorii de dezvoltare rurală finanțate de Fondul European de Orientare și Garantare Agricolă (FEOGA).
(3)
După ce a primit ordinul de recuperare pentru corecția stipulată în Decizia 2010/399/UE, Slovenia a informat Comisia că o parte din corecția respectivă a fost deja aplicată în baza Deciziei 2009/984/UE. În urma unei analize amănunțite și a confirmării din partea Organismului de certificare al Agenției de plăți din Slovenia, s-a confirmat că există o suprapunere de 2 170 331,88 EUR.
(4)
Astfel, Slovenia trebuie să înapoieze Comisiei doar diferența dintre suma corecției originale de 2 280 860 EUR stipulate în Decizia 2010/399/UE și suma recuperărilor declarate în Decizia 2009/984/UE, care se ridică la 2 170 331,88 EUR. Diferența este de 110 528,12 EUR. Ordinul original de recuperare se va înlocui cu unul nou, care conține suma de 110 528,12 EUR.
(5)
Prin urmare, Decizia 2010/399/UE trebuie rectificată în consecință,
ADOPTĂ PREZENTA DECIZIE:
Articolul 1
Toate rubricile referitoare la Slovenia din anexa la Decizia 2010/399/CE se înlocuiesc cu rubricile din anexa la prezenta decizie.
Articolul 2
Prezenta decizie se adresează Republicii Slovenia.
Adoptată la Bruxelles, 12 decembrie 2011.

Labels: 18
15
19
6